
Līgums Nr. 6-8/40
Par Veselības apdrošināšanas pakalpojumu
 Vidzemes Tehnoloģiju un dizaina tehnikuma darbiniekiem


Cēsu novada, Priekuļu pagastā			         		        Datums skatāms laika zīmogā


Vidzemes Tehnoloģiju un dizaina tehnikums, reģ. Nr. 90009613611, juridiskā adrese Egļu gatve 9, Priekuļi, Priekuļu pagasts, Cēsu novads, LV- 4126, direktora Artūra Sņegoviča personā, kurš rīkojās saskaņā ar 2023.gada 27.jūnija nolikumu Nr.1-29/4 Profesionālās izglītības iestādes “Vidzemes Tehnoloģiju un dizaina tehnikuma nolikums” (apstiprināts ar Izglītības un zinātnes ministrijas 2023.gada 2.augusta rīkojumu Nr.1-2e/23/237), turpmāk – Apdrošinājuma ņēmējs un Pasūtītājs, no vienas puses, un
Akcine draudimo bendrove “Gjensidige” Latvijas filiāle, reģ. Nr.40103595216, juridiskā adrese Gustava Zemgala gatve 74A, Rīga, LV-1039, kuru uz pilnvarojuma pamata pārstāv Latvijas filiāles vadītāja Sanita Glovecka, turpmāk – Apdrošinātājs, no otras puses, turpmāk Līgumā katrs atsevišķi saukts arī Līdzējs, bet abi kopā – Līdzēji, 
pamatojoties uz Latvijas Republikā spēkā esošajiem normatīvajiem aktiem, izsakot savu brīvu gribu, bez viltus vai maldiem, un saskaņā ar Pasūtītāja organizēto publisko iepirkumu ID Nr. VTDT 2025/8 “Veselības apdrošināšanas pakalpojums Vidzemes Tehnoloģiju un dizaina tehnikuma darbiniekiem”, turpmāk – Iepirkums, noslēdz šo līgumu, turpmāk – Līgums, ar sekojošiem nosacījumiem:

1. Līguma priekšmets
1.1. Līguma priekšmets ir Apdrošinājuma ņēmēja darbinieku veselības apdrošināšana saskaņā ar Apdrošinātāja piedāvājumu “Tehniskā specifikācija - piedāvājums” un “Finanšu piedāvājums” iepirkumam Veselības apdrošināšanas pakalpojums Vidzemes Tehnoloģiju un dizaina tehnikuma darbiniekiem” (Iepirkuma Id. Nr. VTDT 2025/8), (turpmāk – Piedāvājums), un Latvijas Republikas spēkā esošajiem normatīvajiem aktiem (turpmāk – Pakalpojums).
1.2. Apdrošinājuma ņēmējs uzdod, bet Apdrošinātājs apņemas apdrošināt Apdrošinājuma ņēmēja darbinieku (turpmāk - Darbinieki) un Apdrošinājuma ņēmēja darbinieku ģimenes locekļu (turpmāk – Ģimenes locekļi) veselību saskaņā ar Piedāvājumu. Līgumā Darbinieki un Ģimenes locekļi kopā saukti – Apdrošinātie. Apdrošinātās personas ir Apdrošinājuma ņēmēja apdrošinātie darbinieki atbilstoši Apdrošinājuma ņēmēja iesniegtam sarakstam un šo darbinieku radinieki.
1.3. Apdrošinātājs un Apdrošinājuma ņēmējs (vai tā pilnvarota persona) paraksta Polisi atbilstoši Apdrošinājuma ņēmēja iesniegtajam Darbinieku un Ģimenes locekļu sarakstam. Apdrošināšanas polise (turpmāk – Polise) tiek noslēgta uz 12 (divpadsmit) mēnešiem.

2. Līguma un apdrošināšanas līguma (polises) termiņi
2.1. Līgums stājas spēkā pēc Līdzēju parakstīšanas un ir spēkā no 2026.gada 1.janvāra līdz 2026.gada 31.decembrim, vai kad izpildītas no līguma izrietošās saistības.
2.2. Pasūtītājs iepirkuma procedūras laikā izmanto apdrošināšanas brokera SIA “Partner Broker apdrošināšana”, reģistrācijas numurs 40203563467, pakalpojumus iepirkuma procedūras tehniskās specifikācijas izstrādei, iesniegto piedāvājumu vērtēšanā un analīzē. Brokera pienākumos ietilpst arī iepirkuma līguma pārraudzīšana un apkalpošana, t.sk., Pasūtītāja darbinieku konsultēšana par iepirkuma procedūras rezultātā iegādāto veselības polišu izmantošanu, interešu aizstāvēšana sadarbībā ar apdrošināšanas kompāniju. Kopējais atlīdzības apmērs, ko pretendents maksās brokerim ir 10% (desmit procenti) no kopējās apdrošināšanas līguma cenas.

3. Apdrošinājuma summa, apdrošināšanas prēmija un norēķinu kārtība
3.1. Apdrošināšanas prēmija (samaksa par polisi) un gada apdrošinājuma summa, to limiti Apdrošinātajām personām tiek noteikta atbilstoši Piedāvājumam.
3.2. Līguma summa līguma darbības laikā nedrīkst pārsniegt EUR 41999,99 EUR (četrdesmit viens tūkstotis deviņi simti deviņdesmit deviņi euro un 99 centi) bez pievienotās vērtības nodokļa (PVN). PVN tiek maksāts normatīvajos aktos noteiktajā kārtībā un apmērā. 
3.3. Apdrošinājuma ņēmējam nav pienākums iegādāties pakalpojumu par visu līguma 3.2.punktā norādīto summu. Gadījumā, ja Līguma darbības laikā netiek sasniegta Līguma summa, Apdrošinājuma ņēmējam nav pienākums atmaksāt Apdrošinātājam starpību.
3.4. Apdrošinātājs, pamatojoties uz Apdrošinājuma ņēmēja iesniegto darbinieku sarakstu, izraksta rēķinu ar kopējo apdrošināšanas prēmijas summu par pamatprogrammu, kas tiek segta no Pasūtītāja līdzekļiem par polisi saskaņā ar Piedāvājumā minētajām apdrošināšanas programmām, un nosūta to uz Apdrošinājuma ņēmēja kontaktpersonas šajā Līgumā norādīto elektroniskā pasta adresi. Apdrošinājuma ņēmējs veic norādītā rēķina apmaksu vienā maksājumā.
3.5. Piedāvājumā norādītā gada apdrošināšanas prēmija par Apdrošināto personu Iepirkuma līguma laikā nevar tikt paaugstināta, neatkarīgi no jebkādiem Apdrošinātāju ietekmējošiem apstākļiem.
3.6. Ja tiek pievienotas vai izslēgtas apdrošinātās personas, papildu prēmija un atmaksājamā prēmijas daļa tiek aprēķināta atbilstoši noteikumiem Piedāvājumā.
3.7. Apdrošinājuma ņēmējs apņemas apmaksāt, Līguma 3.4. punktā norādīto apdrošināšanas prēmiju par gada polisi pilnā apmērā saskaņā ar Apdrošinātāja izrakstīto rēķinu 15 (piecpadsmit) dienu laikā no rēķina saņemšanas dienas, pārskaitot to Apdrošinātāja norēķinu kontā 1 (vienā) maksājumā.
3.8. Rēķins tiek uzskatīts par samaksātu brīdī, kad Apdrošinājuma ņēmējs ir veicis bankas pārskaitījumu uz rēķinā norādīto Apdrošinātāja norēķinu kontu.
3.9. Apdrošinātājs, pamatojoties uz Apdrošinājuma ņēmēja iesniegto darbinieku un to Ģimenes locekļu sarakstu, izraksta rēķinu ar apdrošināšanas prēmijas summu par papildus programmām un Ģimenes locekļu veselības apdrošināšanas prēmiju, kas tiek segta no darbinieku un to radinieku privātajiem līdzekļiem, un nosūta to uz sarakstā norādīto Apdrošinātā e-pasta adresi, papildus norādot apmaksas termiņu, kas nedrīkst būt īsāks par 10 (desmit) dienām, un apmaksas kārtību. Par šajā punktā norādītā maksājuma dalīšanu daļās Apdrošinātājs un Apdrošinātie vienojas atsevišķi.

4. Apdrošinātāja un Apdrošinājuma ņēmēja tiesības un pienākumi
4.1. Apdrošinātājs apņemas:
4.1.1. Nodrošināt Apdrošinājuma ņēmēja Apdrošinātajiem Līgumā un tā pielikumos paredzēto pakalpojumu saņemšanu un apdrošināšanas atlīdzību izmaksu saskaņā ar Piedāvājumu;
4.1.2. Visā Līguma darbības periodā nodrošināt saskaņā ar 4.2.3.punktu papildus iekļautajām personām Pakalpojumu, kas atbilst šī Līguma un tā pielikumu nosacījumiem.
4.1.3. Ja rodas pretruna starp polisē noteikto un Piedāvājumā noteikto, tad spēkā ir Piedāvājumā noteiktais.
4.1.4. Pēc izmaiņu veikšanas polisē, pārskaitīt uz Apdrošinājuma ņēmēja norādīto norēķinu kontu apdrošināšanas prēmijas neizmantoto daļu saskaņā ar Piedāvājumu;
4.1.5. Nodrošināt no Apdrošinājuma ņēmēja un Apdrošinātajiem saņemto ziņu neizpaušanu trešajām personām, izņemot gadījumu, ja tas nepieciešams sadarbībā ar iestādi, kurā saņemts apdrošināšanas programmā ietvertais pakalpojums, vai ārstniecības personu polisē noteikto saistību izpildei, garantējot datu aizsardzību saskaņā ar Fizisko personu datu apstrādes likumu un informējot Apdrošinājuma ņēmēju par informācijas pieprasīšanas un izpaušanas gadījumu;
4.1.6. Nekavējoties informēt Apdrošinājuma ņēmēju par Apdrošinātājam zināmajiem Līguma izpildes laikā pastāvošajiem vai iespējamajiem sarežģījumiem, kas varētu aizkavēt ar Līgumu uzņemto saistību izpildi, tai skaitā un ne tikai – par Apdrošinātājam ierosinātu maksātnespējas procesu, tā saimnieciskās darbības apturēšanu vai pārtraukšanu. 
4.2. Apdrošinājuma ņēmējs apņemas:
4.2.1. Veikt apdrošināšanas prēmijas maksājumus polisē noteiktajos termiņos un kārtībā;
4.2.2. Informēt Apdrošinātās personas par apdrošināšanas noteikumiem un iepazīstināt ar veselības apdrošināšanas kartes lietošanas kārtību, tai skaitā – informēt Apdrošinātās personas ka, sasniedzot programmā norādīto limitu apmēru, viņiem nav tiesību saņemt turpmākus apdrošinātāja apmaksātus ārstniecības pakalpojumus, uzrādot līgumiestādēm veselības apdrošināšanas karti;
4.2.3. Rakstiski informēt Apdrošinātāju par Apdrošināto personu sarakstā veicamajiem grozījumiem, norādot izslēgtā un/vai papildus iekļautās personas vārdu, uzvārdu, personas kodu.

5. Atbildība un sankcija
5.1. Līdzēji savstarpēji ir atbildīgi par līgumsaistību izpildi atbilstoši Līgumā un normatīvajos aktos noteiktajam.
5.2. Līdzēji savstarpēji ir materiāli atbildīgi par līgumsaistību neizpildi, kā arī par otram Līdzējam nodarītajiem tiešajiem zaudējumiem atbilstoši Latvijas Republikā spēkā esošajiem normatīvajiem aktiem, ja tie radušies viena Līdzēja vai tā darbinieku, kā arī Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
5.3. Par Līdzēju noteikto samaksas termiņu kavējumu vainīgais Līdzējs maksā otram Līdzējam par katru nokavēto apmaksas dienu līgumsodu 0.02% (divas procenta simtdaļas) apmērā no Līgumā norādītajā termiņā nesamaksātās summas, bet ne vairāk kā 10% (desmit procenti) no pamatparāda summas.

6. Nepārvarama vara
6.1. Līdzēji tiek atbrīvoti no atbildības par Līguma pilnīgu vai daļēju neizpildi, ja Līguma saistību izpilde ir kļuvusi neiespējama no abiem Līdzējiem neatkarīgu nepārvaramas varas vai ārkārtēja rakstura apstākļu dēļ. Šajā gadījumā Līdzējiem ir pienākums paziņot otram Līdzējam par nepārvaramas varas apstākļu iestāšanos ne vēlāk kā 10 kalendāro dienu laikā no apstākļu konstatēšanas, un pēc pieprasījuma jāpievieno izziņa, kuru izsniegusi kompetenta institūcija, un kura satur ārkārtējo apstākļu darbības apstiprinājumu un to raksturojumu, pretējā gadījumā tiek uzskatīts, ka nepārvaramas varas apstākļi nepastāv.

7. Kontaktpersonas, strīdu risināšanas kārtība un citi noteikumi
7.1. Visi Līguma grozījumi un papildinājumi noformējami rakstveidā, Līdzējiem savstarpēji vienojoties, kas pēc parakstīšanas kļūst par Līguma neatņemamu sastāvdaļu. 
7.2. Pretenzijas vai sūdzības Apdrošinātājs izskata  un nodrošina atbildes sniegšanu 20 dienu laikā pēc attiecīga iesnieguma par pretenzijām vai sūdzības saņemšanas. Ja norādītajā termiņā objektīvu iemeslu dēļ atbildi nav iespējams sniegt, apdrošinātājam ir pienākums sniegt informāciju, kurā pamatota atbildes sniegšanas pagarinājuma nepieciešamība un norādīts saprātīgs termiņš, kad tiks sniegta atbilde.
7.3. Ja strīdu risinājums netiks rasts, strīdi izšķirami tiesā Latvijas Republikas normatīvajos aktos noteiktajā kārtībā.
7.4. Līdzēju reorganizācija, to īpašnieku vai personu ar pārstāvības tiesībām maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Līdzējiem tiek reorganizēts, Līgums paliek spēkā un tā noteikumi ir saistoši Līdzēja tiesību un saistību pārņēmējiem.
7.5. Līdzēji vienojas, ka ar Līguma izpildi saistītos jautājumus risinās šādas Līdzēju pilnvarotās personas:
7.5.1. Apdrošinājuma ņēmēja pilnvarotais pārstāvis: Ilze Kalniņa, tālrunis: +371 29154579; e-pasts ilze.kalnina@vtdt.edu.lv;
7.5.2. Apdrošinātāja pilnvarotais pārstāvis: Irina Guseva, tālrunis: 22729856; e-pasts irina.guseva@gjensidige.lv.
7.6. Līdzēju pilnvarotās personas ir atbildīgas par Līguma izpildes uzraudzīšanu, tai skaitā par savlaicīgu rēķinu iesniegšanu, pieņemšanu, apstiprināšanu, nodošanu apmaksai.
7.7. Pilnvaroto pārstāvju vai rekvizītu maiņas gadījumā Līdzējs apņemas rakstiski par to paziņot otram Līdzējam 3 (trīs) darba dienu laikā no izmaiņu iestāšanās brīža.
7.8. Apdrošinājuma ņēmējam ir tiesības izbeigt Līgumu pirms termiņa, nesedzot zaudējumus, kas Apdrošinātājam rodas saistībā ar Līguma izbeigšanu pirms termiņa:
7.8.1. nekavējoties, ja Apdrošinātājam pasludināts maksātnespējas process, tiesiskās aizsardzības process, tā saimnieciskā darbība ir apturēta vai pārtraukta, vai Apdrošinātājam veselības apdrošināšanas veikšanai izsniegtā licence ir anulēta vai licences darbība apturēta, Apdrošinātājs ir pārkāpis kādu no šī Līguma noteikumiem, citos Latvijas Republikas normatīvajos aktos noteiktajos gadījumos;
7.9. Apdrošinātājam nav tiesību izbeigt Līgumu pirms polises termiņa beigām, izņemot Apdrošināšanas līguma likumā noteiktajos gadījumos.
7.10. Līdzējiem ir tiesības nekavējoties vienpusēji atkāpties no Līguma izpildes un izbeigt Līguma darbību pirms termiņa, par to rakstiski informējot otru Līdzēju, neatlīdzinot otram Līdzējam zaudējumus, nemaksājot līgumsodu, soda naudu, nokavējuma procentus un citus tamlīdzīgus maksājumus, ja Līgumu nav iespējams izpildīt tādēļ, ka ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.11. Izbeidzot Līgumu pirms termiņa, visu saskaņā ar Līgumu izsniegto veselības apdrošināšanas karšu darbība tiek pārtraukta un Apdrošinātājs 15 (piecpadsmit) dienu laikā atmaksā Apdrošinājuma ņēmējam neizmantoto (atlikušo) prēmijas daļu Apdrošināšanas līguma likuma un apdrošināšanas polisē noteiktajā kārtībā.
7.12. Līgums sagatavots latviešu valodā uz 4 (četrām) lapas pusēm. Puses Līgumu paraksta ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā. Līgumam pielikumā kā neatņemamas sastāvdaļas pievienots:
7.12.1. Pielikums Nr.1 “Tehniskā specifikācija - piedāvājums” uz 26 (divdesmit sešām) lapām;
7.12.2. Pielikums Nr.2. “Finanšu piedāvājums” uz 1 (vienas)  lapas.

8. Līdzēju paraksti un juridiskie rekvizīti

	Apdrošinājuma ņēmējs
	Apdrošinātājs

	Vidzemes Tehnoloģiju un dizaina tehnikums 
Reģ. Nr. 90009613611, 
Adrese: Egļu gatve 9, Priekuļi, Priekuļu pag., 
Cēsu nov., LV-4126 
Norēķinu rekvizīti:
Banka: Valsts kase
Bankas kods:TRELLV22
Konts: Nr. LV58TREL215066603300B
LV48TREL215066605300B
e-rēķini: EREKINI@90009613611  
Telefons: +371 26328899
e-pasts: info@vtdt.edu.lv
        

Direktors______________ A.Sņegovičs 
	ADB "Gjensidige" Latvijas filiāle
Reģ.Nr. 40103595216
Adrese: Gustava Zemgala gatve 74A, Rīga, LV-1039
Norēķinu rekvizīti:
Banka: AS Luminor Bank
Konta Nr. LV02RIKO0002930013594

Bankas kods: RIKOLV22





Vadītāja__________________S.Glovecka




1.pielikums
[bookmark: _Toc479681891]
Tehniskā specifikācija – tehniskais piedāvājums
Akcine draudimo bendrove “Gjensidige” Latvijas filiāle

1.Tehniskā piedāvājuma nosacījumi:
1.1. Iepirkuma procedūra paredz veselības apdrošināšanu uz 12 mēnešiem no apdrošināšanas polises spēkā stāšanās. Paredzamā apdrošināšanas polises spēkā stāšanās diena ir 2026. gada 1. janvāris.
1.2. Paredzamais darbinieku skaits– aptuveni 115 (viens simts piecpadsmit). Apdrošināto personu skaits pēc apdrošināšanas līguma noslēgšanas var mainīties atbilstoši Pasūtītāja strādājošo darbinieku skaitam 10% robežās, ievērojot Tehniskajā specifikācijā ietvertos noteikumus.
1.3. Apdrošināšanas prēmija darbiniekam par pamatpolisi tiek noteikta ne vairāk kā 310,00 EUR un tiek segta no budžeta līdzekļiem, bet papildu programmas tiek iegādātas par saviem līdzekļiem. Ir iespēja apdrošināt ģimenes locekļus, nepārsniedzot 5% no darbinieku skaita.
[bookmark: _Toc445459684][bookmark: _Toc445907690][bookmark: _Toc479681897]1.4. Sadaļa "Pretendenta Tehniskais piedāvājums" pretendents ieraksta "jā" – ja tiek akceptēts tehniskās specifikācijas minimālās prasības precīzi redakcijā, kāda ir tehniskajā specifikācijā. "nē"- ja netiek akceptētas tehniskās specifikācijas minimālās prasības. Attiecībā uz tehniskās specifikācijas 2.1.,2.2., 2.3. un 2.4. punktiem – Pretendents norāda "nē", ja nevēlas papildināt pamatprogrammu ar šo pakalpojumu, lai iegūtu punktus saimnieciski visizdevīgākā piedāvājuma noteikšanai. Līdz ar to Pretendents netiks noraidīts, ja šajā punktā tiks norādīts "nē". Savukārt gadījumā, ja kādā no citiem tehniskās specifikācijas punktiem (izņemot tehniskās specifikācijas 2.1., 2.2., 2.3. un 2.4. punktiem) sadaļā "I Minimālās prasības" būs norādīts "nē", Pretendents tiks noraidīts kā neatbilstošs tehniskās specifikācijas minimālajām prasībām. Sadaļās ar zīmi " - " informācija nav jānorāda, un tā netiks vērtēta. 
Pasūtītāja minimālās prasības: 
	Nr. p.k.
	TEHNISKĀ SPECIFIKĀCIJA
Minimālās prasības
	PRETENDENTA TEHNISKAIS PIEDĀVĀJUMS
(aizpilda pretendents)

	
	
	Sadaļas

	
	
	I
	II
	III
	IV

	1.
	PAMATPROGRAMMA
	Minimālās prasības:
jā/nē
	Apdrošinājuma summa vai atlīdzības apmērs, EUR
	Pasūtītāja papildus pakalpojumu apraksts
	Papildus piedāvātie pakalpojumi (no III sadaļas)

	1.1.
	Minimālā apdrošinājuma summa vienai personai gadā – ne mazāk kā 2570 EUR gadā;
	jā
	EUR 3000 gadā
	-
	-

	1.2.
	Pacienta iemaksa – ambulatorā un stacionārā palīdzība valsts noteiktās pacienta iemaksas pilnā apmērā, ieskaitot pacienta līdzmaksājumus, atbilstoši Latvijas Republikas normatīvajos aktos noteiktajam apjomam un kārtībai, kura ir spēkā apdrošināšanas līguma noslēgšanas brīdī; apdrošinājuma summa – ne mazāka kā 570 EUR gadā;
	jā
	-
	-
	-

	1.3.
	Maksas ambulatorā palīdzība, apdrošinājuma summa vienai apdrošināmai personai – ne mazāk kā 1 500 EUR gadā;
Maksas ambulatorie pakalpojumi:
	jā
	EUR 1500 gadā
	Grūtnieču aprūpe (pieļaujams limits 200 EUR)
	Grūtnieču aprūpe (limits 200 EUR)

	1.3.1.
	Ārstu speciālistu, konsultācijas, tai skaitā: alergologa, ķirurga, neirologa, urologa, traumatologa, ginekologa, endokrinologa, kardiologa, reimatologa, nefrologa, gastroenterologa, otolaringologa, oftalmologa, pulmonologa, rehabilitaloga, maksas ģimenes ārsta, arodslimību ārsta konsultācijas bez ģimenes ārsta nosūtījuma, atlīdzība līgumiestādē un nelīgumiestādē saskaņā ar cenrādi, bet ne mazāk, kā 30 EUR apmērā par reizi, profesoru, docentu konsultācijas ne mazāk, kā 35 EUR apmērā par reizi līgumiestādē un nelīgumiestādē.
	jā
	EUR 40 par konsultāciju
	· Algologa, 
· androloga (1 konsultācijas ierobežojums pieļaujams),
· dietologa,
· dermatologa (pieļaujams 2 reižu ierobežojums),
· ergoterapeita,
· fizioterapeita (pieļaujams 2 konsultāciju ierobežojums)
· homeopāta (pieļaujams 2 konsultāciju ierobežojums)
· internista, 
· imunologa, 
· logopēda,
· manuālā terapeita,
· osteoporozes speciālista, 
· podologa (pieļaujams 1 konsultācijas ierobežojums),
· proktologa,
· onkologa (pieļaujams 1 konsultācijas ierobežojums),
· fizikālās terapijas speciālista (pieļaujams 2 konsultāciju ierobežojums), 
· tehniskā ortopēda (pieļaujams 1 konsultācijas ierobežojums),
· vertebrologa –mugurkaula speciālista,
· dežūrārsta konsultācijas.
	· Algologa, 
· androloga (1 konsultācija),
· dietologa,
· dermatologa (2 konsultācijas),
· ergoterapeita,
· fizioterapeita (2 konsultācijas)
· homeopāta (2 konsultācijas)
· internista, 
· imunologa, 
· logopēda,
· manuālā terapeita,
· osteoporozes speciālista, 
· podologa (1 konsultācija),
· proktologa,
· onkologa (1 konsultācija),
· fizikālās terapijas speciālista (2 konsultācijas), 
· tehniskā ortopēda (1 konsultācija),
· vertebrologa –mugurkaula speciālista,
· dežūrārsta konsultācijas.

	1.3.2.
	ārsta mājas vizītes (iekļaujot ceļa izdevumus un mājas vizīšu laikā sniegtos pakalpojumus), atlīdzība ne mazāk kā 30 EUR par reizi.
	jā
	-
	-
	-

	1.3.3.
	ārsta nozīmētas ārstnieciskās manipulācijas, t.sk., injekcijas, blokādes, punkcijas, brūces apstrāde un pārsiešana, naga ablācija vai saknes rezekcija, biopsija histoloģiskai audu izmeklēšanai, ekscīzija, incīzija (furunkula, abscesa, hematomas) izmežģījuma, lūzuma repozīcija, dzirdes pārbaude, redzes pārbaude, u.c., atlīdzība ne mazāk kā 15 EUR par reizi;
Epidurālām blokādēm apmaksa ne mazāk kā 40 EUR par reizi;
	jā
	atlīdzība 15 EUR par reizi;
Epidurālām blokādēm apmaksa 40 EUR par reizi;

	-
	-

	1.3.4.
	laboratoriskie (pilna asins aina, urīna analīze, fēču izmeklējumi (koprogramma, slēptās asinis)), asins bioķīmiskie izmeklējumi (lipīdi, aknu testi un fermenti, olbaltumvielas, glikozes regulācija, slāpekļa vielu maiņa, elektrolīti, iekaisuma marķieri un reimotesti), vairogdziedzera hormoni, serozo dobumu šķidrumu izmeklēšana, asins grupas noteikšana, histoloģiskā izmeklēšana, iztriepju izmeklēšana, onkocitoloģiskā izmeklēšana) izmeklējumi ar ārsta norīkojumu 100% apmērā;
	jā
	-
	· Hematoloģiskie izmeklējumi,
· imunoloģiskie izmeklējumi, 
· infekciju un antivielu noteikšana, 
· ērču encefalīta antivielu noteikšana,
· sārmainās fosfotāzes kaulu frakcija, 
· kreatinīnaklīrenss, 
· T3-kopējais trijodtironīns, 
· T4-kopējais tiroksīns, 
· antiviela pret tirglobulīnu, 
· antiviela pret tireoperoksidāzi (mikrosomālās),
· TSH receptoru antivielas, 
· PSA, 
· PSA brīvais,
· CA-125
· CA 19-9
· CA 15-3 
· Epšteina- Barra vīrusa antivielas;
· koprogramma,
· vitamīns D3 (25-OH),
· osteokalcīns,
· dezoksipiridolins –DPD,
· koaguloģija (APTL, protrombīna laiks, fibrinogēns, Asins tecēšanas laiks (Ivy), D-Dimēri (Cardiac reader), Trombīna laiks), 
· vitamīns B12, 
· iekaisuma marķieri (Anti CCP, HLA B-27),
· HCV un HbsAg
· Laima borelioze-IgM,
· IgE-kopējais,
· biopsijas materiālu histoliģiskā analīze
· ginekoloģiskā materioāla citoloģiskā izmeklēšana,
· Covid – 19 antivielu noteikšana,
· Epšteina – Barra vīrusa IgM un IgG.
	· Hematoloģiskie izmeklējumi,
· imunoloģiskie izmeklējumi, 
· infekciju un antivielu noteikšana, 
· ērču encefalīta antivielu noteikšana,
· sārmainās fosfotāzes kaulu frakcija, 
· kreatinīna klīrenss, 
· T3-kopējais trijodtironīns, 
· T4-kopējais tiroksīns, 
· antiviela pret tireoglobulīnu, 
· antiviela pret tireoperoksidāzi (mikrosomālās),
· TSH receptoru antivielas, 
· PSA, 
· PSA brīvais,
· CA-125
· CA 19-9
· CA 15-3 
· Epšteina- Barra vīrusa antivielas;
· koprogramma,
· vitamīns D3 (25-OH),
· osteokalcīns,
· dezoksipiridolins –DPD,
· koaguloģija (APTL, protrombīna laiks, fibrinogēns, Asins tecēšanas laiks (Ivy), D-Dimēri (Cardiac reader), Trombīna laiks), 
· vitamīns B12, 
· iekaisuma marķieri (Anti CCP, HLA B-27),
· HCV un HbsAg
· Laima borelioze-IgM,
· IgE-kopējais,
· biopsijas materiālu histoloģiskā analīze
· ginekoloģiskā materiāla citoloģiskā izmeklēšana,
· Covid – 19 antivielu noteikšana,
· Epšteina – Barra vīrusa IgM un IgG.

	1.3.5.
	diagnostiskie izmeklējumi ar ārsta norīkojumu:
1.3.5.1. rentgenizmeklējumi bez kontrastēšanas atlīdzībalīgumiestādē un nelīgumiestādē saskaņā ar cenrādi, bet ne mazāk, kā 20 EUR apmērā par reizi;
1.3.5.2. mammografija, EKG, ultrasonogrāfijas izmeklējumi (neierobežojot atsevišķas ķermeņa daļas), asinsvadu, doplerografiskā izmeklēšana, kolposkopija, audiografija, ehokardiografija, elektroencefalografija, elektromiografija, cistoskopija, bronhoskopija, atlīdzība līgumiestādē un nelīgumiestādē saskaņā ar cenrādi, bet ne mazāk, kā 28 EUR apmērā par reizi;
1.3.5.3. augsto tehnoloģiju diagnostiskiem izmeklējumiem: magnētiskā rezonanse, skaitlotajtomografija (CT), scintigrafija, elptests, kolonoskopija, veloergometrija, kuņģa - zarnu endoskopiskie izmeklējumi to laika veiktas manipulācijas, u.c., ar vai bez kontrastvielas, atlīdzības apmērs/limits - ne mazāk kā 150 EUR par reizi līgumiestādē/nelīgumiestādē, pakalpojumu apmaksājot 100% limita ietvaros;

Piezīmes:
Ar „līgumiestādi” tiek saprasta medicīnas iestāde, kurā veselības apdrošināšanas kartes lietotājs ar karti var norēķināties vismaz par visiem tiem izmeklējumiem, kas uzskaitīti minimālajās prasībās.
	jā
	1.3.5.1. – 20.00


1.3.5.2. – 43.00


1.3.5.3. – 210.00

	· Dermaskopija,
· dermatoskopija,
· visi monitoringi,
· Holtera monitorešana (tiek vērtēts, ja Pretendents nepiedāvā „visi monotoringi”),
· osteodensitometrija
· podometrija,
· videosigmoskopija,
· izmeklējumi ar konstratēšanu,
· somnogrāfija,
· kapsulas endoskopija.
	· Dermaskopija,
· dermatoskopija,
· visi monitoringi,
· Holtera monitorešana 
· osteodensitometrija
· podometrija,
· videosigmoskopija,
· izmeklējumi ar konstratēšanu,
· somnogrāfija,
· kapsulas endoskopija.

	1.3.6.
	neatliekamā medicīniskā palīdzība, tai skaitā privātā NMP, atlīdzība 100% apmērā;
	jā
	100% apmērā;
	-
	-

	1.3.7.
	Obligātās veselības pārbaudes darba vajadzībām, saskaņā ar MK noteikumiem, atlīdzības apmērs ne mazāk kā EUR 60 gadā, atlīdzība 100% apmērā;
	jā
	EUR 60 gadā
	-
	-

	1.3.8.
	Vakcinācija (jebkura) 70 EUR gadā, limita ietvaros 100% apmērā;
	jā
	70 EUR gadā
	-
	-

	1.3.9.
	Fizikālās terapijas procedūras  1 kurss / 10 reizes apdrošināšanas periodā (neierobežojot ar konkrētām fizikālās terapijas procedūrām) līdz EUR 50;
	jā
	1 kurss / 10 reizes apdrošināšanas periodā līdz EUR 50
	
	

	1.4.
	Maksas stacionārā palīdzība apdrošināšanas summa vienai apdrošināmai personai – ne mazāk kā 900 EUR vienā stacionēšanās reizē.

Piezīmes:
1)Viena stacionēšanās reizes limits drīkst sakrist ar gada apdrošinājuma summu vienai personai.
2)Palielinot limitu maksas stacionārai palīdzībai nolūkā nopelnīt punktus, pretendentam jāpalielina arī kopējā apdrošinājuma summa 1.1. punktā;

Maksas stacionārā palīdzība sedz ārstēšanās stacionārā (dienas un diennakts) ar vai bez primārās veselības aprūpes ārsta norīkojuma (atlīdzība 100% apmērā) tai skaitā:
	jā
	1200 par gadījumu
	-
	-

	1.4.1.
	medicīniskie pakalpojumi dienas un diennakts stacionārā (slimnīca);
	jā
	-
	-
	-

	1.4.2.
	sarežģīti diagnostiskie un laboratoriskie izmeklējumi;
	jā
	-
	-
	-

	1.4.3.
	stacionārā pieejamais papildus serviss;
	jā
	-
	-
	-

	1.4.4.
	plānveida operācijas;
	jā
	-
	· Vēnu lāzeroperācijas (CEAP C3,4,5,6),
· kataraktas operācija,
· glaukomas operācija, 
· endoprotezēšanas operācija,
· protezēšanas operācija,
· dipitrēnu kontrakcijas operācijas,
· karpālā kanāla operācijas, 
· mugurkaula operācijas, 
· vēdera trūces operācijas, 
· ginekoloģiskās diagnostiskās laporoskopijas, 
· olvadu caurlaidības pārbaudes un laporoskopiskās operācijas,
· LOR operācijas ar lāzertehnoloģiju, ieskaitot hroniskās saslimšanas,
· Sirds un asinsvadu operācijas,
· proktoloģiskas operācijas,
· operācijās pielietotie palīgmateriāli (sietiņi, uzgaļi, šuvēji, lāzera stīgas u.c. palīglīdzekļi).
	· Vēnu lāzeroperācijas (CEAP C3,4,5,6),
· kataraktas operācija,
· glaukomas operācija, 
· endoprotezēšanas operācija,
· protezēšanas operācija,
· dipitrēnu kontrakcijas operācijas,
· karpālā kanāla operācijas, 
· mugurkaula operācijas, 
· vēdera trūces operācijas, 
· ginekoloģiskās diagnostiskās laporoskopijas, 
· olvadu caurlaidības pārbaudes un laporoskopiskās operācijas,
· LOR operācijas ar lāzertehnoloģiju, ieskaitot hroniskās saslimšanas,
· Sirds un asinsvadu operācijas,
· proktoloģiskas operācijas,
· operācijās pielietotie palīgmateriāli (sietiņi, uzgaļi, šuvēji, lāzera stīgas u.c. palīglīdzekļi).

	1.5.
	Ambulatorā rehabilitācija - apdrošinājuma summa kopā - ne mazāk kā EUR 140 gadā (vismaz 10 reizes apdrošināšanas periodā un vienas reizes limitu 1/10 daļas apmērā no kopējā atlīdzību limita): ārstnieciskā vingrošana individuāli un grupās; ārstnieciskās masāžas; manuālā terapija; ūdens procedūras: zemūdens masāžas, šarko dušas, pērļu vannas, minerālūdens vannas.
Ambulatorā rehabilitācijas saņemšana netiek ierobežota ar diagnozēm, tai skaitā, bet ne tikai spondilozi, skoliozi, neiralģiju/ dorsalģiju, osteohondrozi, nogurumu/ nespēku, neprecizētu saslimšanu, kā arī neierobežojot speciālistu sarakstu, kurš nozīmē rehabilitāciju). 
	jā
	EUR 140 gadā
	-
	-

	1.6.
	Optika (pēc OVP) 100% apmērā, bet ne mazāk, kā 50 EUR – briļļu optisko lēcu un briļļu ietvaru, kontaktlēcu, tai skaitā vienas dienas un mēneša kontaktlēcu apmaksa (pamatojoties uz OVP un ārsta izrakstītu recepti optikas preču iegādei).
	jā
	50 EUR periodā
	-
	-

	1.7.
	Stacionārā rehabilitācija 100% apmērā, ne mazāk, kā 150 EUR  pēc uzturēšanās stacionārā, t.sk. smagām saslimšanām, traumām, operācijām,  bez nosaukto saslimšanas diagnožu un termiņu ierobežojuma.
	jā
	150 EUR periodā
	-
	-

	1.8.
	Medikamenti - medikamentu apmaksa, 50% apmērā – ambulatorai ārstēšanai nepieciešami, ārsta izrakstīti medikamenti, kas reģistrēti LR Zāļu reģistrā. Vienā receptē tiek apmaksāta 1 medikamenta mēneša deva vai 1 oriģināls - ne mazāk kā EUR 50, apdrošinājuma summa vienai personai 100 EUR gadā.
	jā
	50%, EUR 100 periodā
	-
	-



	Nr. p.k.
	TEHNISKĀ SPECIFIKĀCIJA
Minimālās prasības
	PRETENDENTA TEHNISKAIS PIEDĀVĀJUMS
(aizpilda pretendents)

	
	
	Sadaļas

	
	
	I
	II
	III
	IV

	2.
	PAPILDUS PROGRAMMA
(Piedāvājums papildināt bez papildu maksas pamatprogrammu, saimnieciski visizdevīgākā piedāvājuma vērtēšanas kritērija izpildei)
	Minimālās prasības:
jā/nē
	Apdrošinājuma summa, atlīdzības apmērs, EUR
	Pasūtītāja papildus pakalpojumu apraksts
	Papildus piedāvātie pakalpojumi (no III sadaļas)

	2.1.
	Kritisko saslimšanu apdrošināšana - ļaundabīgie audzēji, tostarp vēzis un sarkoma, miokarda infarkts, paralīze, C hepatīts, HIV, Laima slimība, izkaisītā skleroze, hroniska nieru mazspēja, orgānu transplantācija, cukura diabēts u.c. Apdrošinājuma summa EUR 1 000 (atlīdzību neizmaksā par diagnozi, kura uzstādīta pirms apdrošināšanas sākuma datuma).  
Segumam netiek piemēroti nogaidīšanas un izdzīvošanas periodi.
	jā
	EUR 1 000
Segumam netiek piemēroti nogaidīšanas un izdzīvošanas periodi.
	-
	

	2.2.
	Onkoloģiskā aprūpe. Apdrošināšanas limits pakalpojumiem 150 EUR periodā. Apakšlimits iekļauts kopējās maksas ambulatorās palīdzības limitā. Pakalpojumi onkoloģiskai ārstēšanai ambulatori pēc diagnozes uzstādīšanas. Pakalpojumu limiti ir vienādi ar 1.3.1., 1.3.2., 1.3.3., 1.3.4 un  1.3.5. un  punktos noteikto maksas pakalpojumu limitiem.
	jā
	150 EUR periodā
	-
	-

	2.3.
	Mentālā veselība. Apdrošināšanas limits pakalpojumiem EUR 150 periodā. Apakšlimits psihiatra, psihoterapeita vai psihologa konsultācijām apdrošināšanas periodā, kas iekļauts kopējā maksas ambulatorās palīdzības limitā. Konsultācijas vienas reizes limits ir vienāds ar 1.3.1. punktā noteikto maksas ārstu konsultāciju limitu.
	jā
	EUR 150 periodā
	-
	-

	2.4.
	Zobārstniecības pakalpojumi 50% apmērā (nepiemērojot cenrādi) - zobārsta vizīte un konsultācija, rentgeni, anestēzija, zobu ekstrakcijas, zobu terapeitiskā (zobu plombēšana un kanālu ārstēšana) un ķirurģiskā ārstēšana (zobu izraušana), un divas reizes gadā zobu higiēnas pakalpojumi. Apdrošinājuma summa vienai personai - ne mazāk kā EUR 50 gadā. 
	jā
	50%, EUR 50 periodā
	-
	-




	Nr. p.k.
	TEHNISKĀ SPECIFIKĀCIJA
Minimālās prasības
	PRETENDENTA TEHNISKAIS PIEDĀVĀJUMS
(aizpilda pretendents)

	
	
	Sadaļas

	
	
	I
	II
	III
	IV

	3.
	PAPILDUS PROGRAMMA
(piedāvājums par pašu līdzekļiem iegādāties šādas programmas)
	Minimālās prasības:
jā/nē
	Apdrošinājuma summa, atlīdzības apmērs, EUR
	Pasūtītāja papildus pakalpojumu apraksts
	Papildus piedāvātie pakalpojumi (no III sadaļas)

	3.1.
	
Zobārstniecības pakalpojumi II - 50% apmērā (nepiemērojot cenrādi) - zobārsta vizīte un konsultācija, rentgeni, anestēzija, zobu ekstrakcijas, zobu terapeitiskā (zobu plombēšana un kanālu ārstēšana) un ķirurģiskā ārstēšana (zobu izraušana), un divas reizes gadā zobu higiēnas pakalpojumi. Apdrošinājuma summa vienai personai - ne mazāk kā EUR 150 gadā (50% no 300 EUR).
Piezīme:
Ja pretendents ir piedāvājis polisē iekļaut 2.4. punktā norādīto zobārstniecību un apdrošinātais piepērk klāt papildprogrammu Zobārstniecības pakalpojumi II, zobārstniecības limits summējas.
	jā
	Zobārstniecības pakalpojumi II - 50% apmērā, EUR 150 gadā

zobārstniecības limits summējas
	-
	-

	3.2. 
	Ambulatorā rehabilitācija II - apdrošinājuma summa kopā - ne mazāk kā EUR 80 gadā: ārstnieciskā vingrošana individuāli un grupās; ārstnieciskās masāžas; manuālā terapija; ūdens procedūras: zemūdens masāžas, šarko dušas, pērļu vannas, minerālūdens vannas (t.sk. fizikālās terapijas procedūras) 
Ambulatorā rehabilitācijas saņemšana netiek ierobežota ar diagnozēm, tai skaitā, bet ne tikai spondilozi, skoliozi, neiralģiju/ dorsalģiju, osteohondrozi, nogurumu/ nespēku, neprecizētu saslimšanu, kā arī neierobežojot speciālistu sarakstu, kurš nozīmē rehabilitāciju). 

Piezīme:
Ja apdrošinātais piepērk klāt papildprogrammu Ambulatorā rehabilitācija II, rehabilitācijas  limits summējas.
	jā
	Ambulatorā rehabilitācija II limits EUR 80 gadā

rehabilitācijas  limits summējas
	-
	-

4.
	CITAS PASŪTĪTĀJA PRASĪBAS, NOSACĪJUMI
	I
	II
	III

	
	
	Minimālās prasības:
ja/nē
	Pasūtītāja papildus pakalpojumu apraksts

	Pretendenta paskaidrojums par
prasību izpildi
(aizpilda, ja nepieciešams konkretizēt)

	4.1.
	Veselības apdrošināšanas polises darbība ir visā Latvijas Republikas teritorijā 24 (divdesmit četras) stundas diennaktī, nodrošinot iespēju programmās norādītos pakalpojumus saņemt visās iestādēs, ar kurām apdrošinātājs ir noslēdzis līgumu (netiek sašaurināts iestāžu saraksts), par līguma esamību pārliecinoties Pretendenta mājaslapā internetā.
	jā
	-
	Detalizētu informāciju skatīt dokumentā  “Pamatprogramma” 


	4.2.
	Par līgumiestādēs sniegtajiem ambulatorajiem un stacionārajiem pakalpojumiem atlīdzība tiek veikta pilnā apmērā līdz piedāvātajam limitam līgumiestādēm un nelīgumiestādēm (aizpildīta veidlapa Pielikumā Nr.5).
	jā
	-
	

	4.3.
	Pamatprogramma var tikt papildināta ar vienu vai vairākām Finanšu piedāvājumā definētajām papildus programmām, kuras apmaksā pats darbinieks. Pieteikties papildus programmām darbinieks var gan pirms polises noslēgšanas, gan viena mēneša laikā pēc polises darbības sākuma.
	jā
	-
	Detalizētu informāciju skatīt dokumentā “Papildprogrammas”


	4.4.
	Pretendents nav tiesīgs noteikt papildus jebkāda skaita ierobežojumus un atlīdzības apmēru, apdrošināšanas summkarteu limitus, pakalpojuma saņemšanu ierobežotā laikā u.c. ierobežojumus (tai skaitā – papildus piedāvātajiem pakalpojumiem), izņemot tos, kas atļauti tehniskajā specifikācijā.
	jā
	-
	

	4.5.
	Pretendents nodrošina online norēķinus ar veselības apdrošināšanas karti (plastikāta vai e-karti, ja Pretendents var nodrošināt pilnas funkcionalitātes aplikāciju). Arī e-karšu izvēles gadījumā, Pretendents var prasīt plastikāta kartes vismaz tiem darbiniekiem, kuriem objektīvu apsvērumu dēļ, nav iespēja lietot e-karti. 
Plānotais plastikāta karšu daudzums ap 0% no darbinieku skaita, pie nosacījuma, ka Pretendents savā mobilajā aplikācijā nodrošina pilnas funkcionalitātes aplikāciju.
	jā
	-
	

	4.6.
	Pretendents nevērš pret Pasūtītāju regresa prasību par darbinieku pārtērētiem apdrošināšanas limitiem.
	jā
	-
	

	4.7.
	Pretendents nodrošina atlīdzības apmaksu par saņemtajiem pakalpojumiem un precēm, sākot ar apdrošināšanas polises (apdrošināšanas perioda) pirmo darbības dienu visā tās darbības laikā, atbilstoši līguma nosacījumiem.
	jā
	-
	

	4.8.
	Ja atlīdzības apmaksāšanai būs nepieciešami papildus dokumenti, tad dokumenti tiks pieprasīti tikai par apdrošināšanas periodā izmantoto pakalpojumu.
	jā
	-
	

	4.9.
	Pretendents līguma izpildes laikā formulēs skaidru un pamatotu atlīdzības izmaksu atteikumu vai daļēju attiekumu.
	jā
	-
	

	4.10.
	Pretendents veic darbinieku skaita izmaiņas pamatprogrammai ne biežāk kā vienu reizi mēnesī apdrošināšanas perioda laikā. Pretendentam jānodrošina, ka Pasūtītājs izslēdz un pievieno personas polisē 1 reizi mēnesī. Ja darbinieks izvēlas kādu no veselības apdrošināšanas papildprogrammām, veselības apdrošināšanas karte tiek izsniegta atbilstoši Pretendenta piedāvātajiem nosacījumiem.
	jā
	-
	Vienu reizi mēnesī
Detalizētu informāciju skatīt dokumentā “Izmaiņu veikšanas kārtība”

	4.11.
	Līgumā darbinieku skaita izmaiņu gadījumos apdrošināšanas prēmija tiek noteikta par pilniem mēnešiem proporcionāli termiņiem. Apdrošināšanas prēmijas atlikums tiek aprēķināts par pilniem mēnešiem proporcionāli termiņam, neatrēķinot izmaksātās atlīdzības.
	jā
	-
	

	4.12.
	Darbinieku saraksta izmaiņu gadījumos darbiniekam izmaksātās atlīdzības un administratīvie izdevumi netiek ieturēti.
	jā
	-
	

	4.13.
	Pretendents rēķinu par papildus programmām un ģimenes locekļiem izraksta darbiniekam un darbinieks veic apmaksu Pretendentam.
	jā
	Pielikums “Papildprogrammas”
	

	4.14.
	Pretendents izsniedz rakstisku garantijas vēstuli medicīniskajām iestādēm par maksas stacionārajiem pakalpojumiem;
	jā
	-
	maksas stacionārās palīdzības pakalpojumu saskaņošanai ir tikai rekomendējošs raksturs; tiks izsniegta garantijas vēstule, ja tāda būs nepieciešama

	4.15.
	Pēc Pasūtītāja lūguma Pretendents izskata iespēju papildināt līgumorganizāciju sarakstu;
	jā
	-
	

	4.16.
	Pretendentam  ir sadarbības līgumi par bezskaidras naudas norēķinu nodrošināšanu maksas konsultācijām un laboratoriskajiem izmeklējumiem vismaz ar šādām iestādēm:
„ARS- Medicīnas sabiedrība”, „E.Gulbja laboratorija”, „NMS laboratorija”, „Rīgas Austrumu klīniskā slimnīca”, „P.Stradiņa klīniskās universitātes slimnīca”, „Rīgas 1.Slimnīca”, „Rīgas 2.Slimnīca”, „Veselības centrs 4”, „Veselības centru apvienība”. Apdrošinātā persona netiek ierobežota saņemt pakalpojumu tikai šajās iestādēs vai Pretendenta piedāvātajās līgumiestādēs.
	jā
	-
	saskaņā ar programmas nosacījumiem 


	4.17.
	Pasūtītājam ir pieejams pretendenta līgumorganizāciju precīzs saraksts pretendenta tīmekļa vietnē internetā;
	jā
	-
	Tīmekļavietnes adrese: https://www.gjensidige.lv/apdrosinasana/dokumenti/ligumorganizaciju-saraksti

	4.18.
	Atlīdzības saņemšana par saņemto pakalpojumu bez saskaņošanas ar pretendentu atbilstoši Līguma nosacījumiem;
	jā
	-
	

	4.19.
	Pretendents nav tiesīgs paaugstināt apdrošināšanas prēmiju Līguma darbības laikā;
	jā
	-
	

	4.20.
	Līguma darbības laikā netiek noteikti papildu ierobežojumi vai piemaksas pakalpojumiem;
	jā
	-
	

	4.21.
	Pretendents bez maksas izsniedz veselības apdrošināšanas kartes dublikātu, dokumentu kopijas, kā arī izziņas Valsts ieņēmuma dienestam;
	jā
	-
	

	4.22.
	Iemesls atlīdzības apmaksas atteikumam nevar būt pirms Līguma darbības sākuma konstatētā slimība, trauma vai ārstēšanās rehabilitācijas centrā;
	jā
	-
	

	4.23.
	Pretendents 5 darba dienu laikā pēc maksājumu apliecinošo dokumentu saņemšanas nodrošina apdrošināšanas atlīdzību par izmantotajiem pakalpojumiem;
	jā
	-
	Apdrošināšanas atlīdzība atbilstoši apdrošināšanas programmas nosacījumiem un cenrādī norādītajam tiek izmaksāta iesniegumā norādītajā personīgajā kontā ne vēlāk kā 5 (piecu) darba dienu laikā pēc visu nepieciešamo dokumentu saņemšanas

	4.24.
	Pretendents seko līdzi un informē apdrošināto personu par programmu limitu atlikumiem (elektroniski vai telefoniski) gadījumos, ja apdrošinātā persona limitu vēl nav iztērējusi, bet ir sasniegusi 80% no apdrošinājuma summas;
	jā
	-
	

	4.25.
	Pretendents informē apdrošināto par saņemtā atlīdzības pieteikuma saņemšanu (elektroniski vai telefoniski);
	jā
	-
	Informē elektroniski, ja atlīdzība pieteikta elektroniskā veidā, atlīdzību portālā https://www.gjensidige.lv/atlidzibas

	4.26.
	Pretendents pēc Pasūtītāja pieprasījuma informē un sagatavo pārskatu par pakalpojumu izmantošanas tendenci (pacientu iemaksa), izmaksu statistiku konkrētam laika periodam, norādot gan kopējo izmaksu apmēru, gan izmaksas pa atsevišķiem pakalpojumiem (pacienta iemaksas, maksas ambulatorā, stacionārā palīdzība, zobārstniecība, u.tml.).
	jā
	-
	Vienu reizi gadā

	4.27.
	Pretendents nodrošina iespēju apdrošināto personu radiniekiem (laulātajiem, kopdzīves partnerim un bērniem) iegādāties veselības apdrošināšanas polises no personīgajiem līdzekļiem ar nosacījumu, ka radinieku skaits nepārsniedz 5% no darbinieku skaita. Pretendents drīkst piemērot koeficientu.
	jā
	Pielikums “Radinieku apdrošināšana”
	Radinieku koeficients: 2.5




	Pretendenta paraksttiesīgās vai pilnvarotās personas Vārds, uzvārds:
	Sanita Glovecka

	Amata nosaukums:
	Latvijas Filiāles vadītāja

	Paraksts:
	Parakstīts ar EIS piedāvāto elektronisko parakstu

	Datums:
	30.10.2025








2. pielikums

Finanšu piedāvājums

Iepirkumā
“Veselības apdrošināšanas pakalpojums Vidzemes Tehnoloģiju un dizaina tehnikuma darbiniekiem” ,
iepirkuma identifikācijas Nr. VTDT 2025/8

	Nr. p.k.
	Nosaukums
	Apdrošināšanas prēmija vienai apdrošināmai personai, EUR*

	1.
	Apdrošināšanas prēmija veselības apdrošināšanas programmai “Pamatprogramma”
	306.00

	2.
	[bookmark: _Hlk113966556]Apdrošināšanas prēmija programmai
Zobārstniecība 50% (300 EUR) 

	144.00

	3.
	Apdrošināšanas prēmija programmai
Ambulatorā rehabilitācija II 100% ( 80 EUR)
	60.00



Cenas norāda euro (EUR) bez PVN ar precizitāti 2 (divas) zīmes aiz komata. Pretendenta piedāvātajai cenai jābūt nemainīgai visā līguma izpildes laikā. Pamatprogrammas un papildprogrammu prēmija tiks ņemta vērā, vērtējot saimnieciski visizdevīgāko piedāvājumu.


	Pretendenta paraksttiesīgās vai pilnvarotās personas Vārds, uzvārds:
	Sanita Glovecka

	Amata nosaukums:
	Latvijas Filiāles vadītāja

	Paraksts:
	Parakstīts ar EIS piedāvāto elektronisko parakstu

	Datums:
	30.10.2025





